gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4105, del 11-10-2001 (2001/9801)

Informació pública del canvi de domicili social de la Caja de Crédito de Petrel.
--------------------------------------------------------------------------------

### Dades del document

Número de DOGV
:   4105

Data del DOGV
:   11-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9801


Organisme emissor
:   Caixa de Crèdit de Petrer, Caixa Rural COOP Crèd. V.

Tipus de document
:   Anunci

Informació pública del canvi de domicili social de la Caja de Crédito de Petrel. [2001/Q9801]
  
El Consell Rector de la Caja de Crédito de Petrel, Caja Rural, Cooperativa de Crédito Valenciana, en la reunió de data 4 de setembre de 2001, d'acord amb el que s'estableix en l'article 4, apartat 3, dels estatuts socials d'aquesta entitat, va prendre l'acord de canvi de domicili social dins de la mateixa localitat de Petrer, com a conseqüència del trasllat des del seu anterior domicili al carrer de Gabriel Payá, número 18-20, al nou, situat al carrer de Sant Bertomeu, número 2, a Petrer (Alacant).
  
Cosa que es comunica en compliment del que s'estableix en els estatuts socials de l'entitat.
  
Petrer, 10 de setembre de 2001.- El president de la Caja de Crédito de Petrel: Vicente Rico Navarro.
Diari Oficial de la Generalitat Valenciana


Sumari del DOGV 3975, del 06-04-2001 (2001/2869)

Informació pública de l'alternativa tècnica del programa d'actuació integrada de la unitat d'execució corresponent a l'àrea de repartiment delimitada del sector IN1-a d'Atzeneta d'Albaida.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2869


Organisme emissor
:   Ajuntament d'Atzeneta d'Albaida

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució corresponent a l'àrea de repartiment delimitada del sector IN1-a d'Atzeneta d'Albaida. [2001/F2869]
  
Per mitjà de la Resolució de l'Alcaldia de data 28 de febrer de 2001, s'ha disposat el següent:
  
«Vista l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN1-a d'Atzeneta d'Albaida, presentada en aquestes dependències municipals en data 23 de febrer de 2001 pel senyor José Antonio Boronat Bono, en representació de la mercantil Boronat Bono, SL, i en compliment del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, resolc:
  
Sotmetre a informació pública, mitjançant la publicació d'edicte en un diari d'informació general i posteriorment o simultàniament en el Diari Oficial de la Generalitat Valenciana, per un termini de 20 dies, comptats des de l'última publicació de l'edicte, l'alternativa tècnica de programa d'actuació integrada de la unitat d'execució corresponent a l'àrea de repartiment delimitada del sector IN1-a, integrada pels documents següents: alternativa tècnica, pla parcial, homologació modificativa i estudi de traspàs ambiental.
  
Durant el període de pública exposició, qualsevol interessat podrà formular al·legacions i alternatives tècniques a l'actuació proposada, a l'hora que obtenir còpies d'aquesta. Així mateix s'hi podran presentar proposicions juridicoeconòmiques en competència durant els cinc dies següents al venciment del termini anterior.»
Diari Oficial de la Generalitat Valenciana


Sumari del DOGV 4139, del 30-11-2001 (2001/11218)

DECRET 17/2001, de 27 de novembre, del president de la Generalitat Valenciana, pel qual s'assumeix la representació de la Generalitat Valenciana en la Fundació Manuel Broseta.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11317


Data del document
:   27-11-2001

Organisme emissor
:   Presidència de la Generalitat

Tipus de document
:   Decret

Descriptors 

:   * Govern Valencià
    * legislació
    * fundació

DECRET 17/2001, de 27 de novembre, del president de la Generalitat Valenciana, pel qual s'assumeix la representació de la Generalitat Valenciana en la Fundació Manuel Broseta. [2001/F11628]
  
Vist que amb data 14 de juliol de 1992 la Generalitat Valenciana va constituir, juntament amb altres socis fundadors, la Fundació per a la Formació, Estudis i Convivència Professor Manuel Broseta, havent designat al seu moment com a entitat fundadora diversos representants com a vocals del patronat.
  
Atés que, de conformitat amb l'Estatut d'Autonomia de la Comunitat Valenciana, el president de la Generalitat Valenciana exerceix la més alta representació de la Comunitat Valenciana,
  
DISPOSE
  
Article únic
  
Assumir la representació de la Generalitat Valenciana en el Patronat de la Fundació Manuel Broseta, que podrà ser delegada.
  
València, 27 de novembre de 2001
  
El president de la Generalitat,
Diari Oficial de la Generalitat Valenciana


Sumari del DOGV 3996, del 10-05-2001 (2001/3681)

Informació pública de l'aprovació de les bases per a crear una borsa de treball d'agents de la policia local.
-------------------------------------------------------------------------------------------------------------

### Dades del document

Número de DOGV
:   3996

Data del DOGV
:   10-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3681


Data del document
:   04-04-2001

Organisme emissor
:   Ajuntament de Godella

Tipus de document
:   Convocatòria

Descriptors 

:   * Godella
    * treball temporal
    * policia
    * administració local

Informació pública de l'aprovació de les bases per a crear una borsa de treball d'agents de la policia local. [2001/F3681]
  
Per acord de la Comissió de Govern de data 3 d'abril de 2001 s'aprovaren les bases per a crear una borsa de treball d'agents de la policia local de l'Ajuntament de Godella. Aquesta borsa de treball servirà per a la selecció de personal interí destinat a cobrir temporalment vacants en la plantilla d'agents d'aquesta corporació.
  
El termini de presentació de sol·licituds serà de 20 dies naturals, a comptar des de l'endemà de la publicació d'aquest anunci en el Diari Oficial de la Generalitat Valenciana. Totes les persones interessades poden obtenir gratuïtament una còpia de les bases sol·licitant-les a l'ajuntament (expedient Per 18/01 Sec.).
  
Els successius anuncis relacionats amb aquestes convocatòries es publicaran únicament al tauler d'edictes de l'ajuntament.
Diari Oficial de la Generalitat Valenciana


Sumari del DOGV 3952, del 05-03-2001 (2001/1724)

Rotlle d'apel·lació número 691/2000. Cèdula de notificació.
-----------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/1724


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 691/2000. Cèdula de notificació. [2001/F1724]
  
La Secció Sisena de l'Audiència Provincial de València ha dictat, en el rotlle d'apel·lació número 691/2000, la sentència que té l'encapçalament i la part dispositiva següents:
  
Audiència Provincial de València
  
Secció Sisena
  
Sentència número 78
  
- President: Vicente Ortega Llorca
  
- Magistrades:
  
· Ana Pérez Tórtola
  
· María Mestre Ramos
  
València, 5 de febrer de 2001
  
La Secció Sisena de l'Audiència Provincial de València, integrada per les persones del marge, ha vist aquest recurs d'apel·lació a ambdós efectes, interposat contra la sentència de data 5 de gener de 2000, dictada en les actuacions del judici executiu número 287 de 1998, tramitades pel Jutjat de Primera Instància número 2 de Sagunt.
  
Han sigut parts en el recurs, com a apel·lant, el demandat Fernando Capilla Lamana, i, com a apel·lades, la demandant Caja Rural de Valencia, Sociedad Cooperativa de Crédito, i els codemandats Novafruit, SL, Vicente Escobí Forner i José Salvador Peiró Pérez.
  
N'ha sigut ponent el president del tribunal.
  
En nom del rei, i per l'autoritat que ens confereix la Constitució aprovada pel poble espanyol.
  
Decisió
  
1r. Estimem el recurs interposat per Fernando Capilla Lamana.
  
2n. Revoquem la sentència impugnada, i en lloc d'aquesta declarem la nul·litat de tot el judici.
  
3r. No fem expressa imposició de les costes d'ambdues instàncies.
  
Quan pertoque, retorneu les actuacions originals al jutjat de procedència, amb un certificat d'aquesta sentència perquè s'execute i es complisca.
  
Aquesta és la nostra sentència, que pronunciem, manem i firmem.
  
No s'hi pot interposar el recurs de cassació.
  
Aquesta cèdula es publica en el Diari Oficial de la Generalitat Valenciana, perquè valga de notificació a la part incompareguda, Novafruit, SL, Vicente Escobí Forner i José Salvador Peiró Pérez.
Diari Oficial de la Generalitat Valenciana


Sumari del DOGV 3949, del 28-02-2001 (2001/1704)

Informació pública de l'alternativa tècnica del programa per al desenvolupament del sector industrial Montahud.
---------------------------------------------------------------------------------------------------------------

### Dades del document

Número de DOGV
:   3949

Data del DOGV
:   28-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1704


Organisme emissor
:   Ajuntament d'Altea

Tipus de document
:   Anunci

Informació pública de l'alternativa tècnica del programa per al desenvolupament del sector industrial Montahud. [2001/M1704]
  
L'alcaldia d'aquest ajuntament, segons la Resolució de 6 de febrer, amb l'informe favorable previ de la Comissió Informativa de Planejament de 6 de febrer d'enguany, acorda sotmetre a informació pública, l'alternativa tècnica del programa per al desenvolupament del sector industrial Montahud, composta de projecte d'homologació, estudi d'impacte ambiental, avantprojecte d'urbanització i pla parcial d'ordenació detallat redactat per l'arquitecte Jorge Hinze Schroder.
  
Cosa que es fa pública, en compliment del que disposa l'article 52, en relació amb el 46, de la Llei Reguladora de l'Activitat Urbanística, mitjançant el present edicte, que es publicarà en un diari d'informació general editat a la Comunitat Valenciana i en el Diari Oficial de la Generalitat Valenciana quedant el document sotmés a pública consulta durant un termini d'un mes; s'hi podran presentar els suggeriments i les al·legacions que s'estimen procedents en l'indicat termini a comptar des de l'última publicació de l'edicte.
  
Es podran presentar alternatives tècniques i al·legacions durant el mes expressat. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa substancialment distinta a l'inicial i prestara caució per l'import que determine la Comissió informativa de Planejament.
  
La documentació pertinent es troba en l'oficina del pla situada al carrer del Pont de Moncau, número 29, d'Altea.
Diari Oficial de la Generalitat Valenciana


Sumari del DOGV 3936, del 09-02-2001 (2001/701)

Informació pública de l'alternativa tècnica PAI sector B2-S1, presentada per Inurban, SA.
-----------------------------------------------------------------------------------------

### Dades del document

Número de DOGV
:   3936

Data del DOGV
:   09-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/701


Organisme emissor
:   Ajuntament de Villena

Tipus de document
:   Anunci

Informació pública de l'alternativa tècnica PAI sector B2-S1, presentada per Inurban, SA. [2001/A701]
  
El Ple de l'Ajuntament, en la sessió del dia 14 de desembre de 2000, i de conformitat amb els articles 46 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha acordat sotmetre a informació pública l'alternativa tècnica presentada per la mercantil Inurban, SA, per al desenvolupament d'una actuació integrada en sòl classificat com a urbanitzable no programat pel vigent Pla General d'Ordenació Urbana de Villena.
  
La documentació integrant d'aquesta alternativa tècnica és la següent:
  
- Document d'homologació corresponent a la divisió de l'àrea B de sòl urbanitzable no programat, en l'àrea B2, de 429.828 metres quadrats, delimitada com a àrea de repartiment, i la subdivisió d'aquesta en quatre sectors: B2-S1; B2-S2; B2-S3 y B2-S4.
  
- Pla parcial del sector B2-S1 El Regajo, que té una superfície de 115.800 metres quadrats, delimitat: al nord, per la carretera de Peña Rubia; est, per la carretera de Peña Rubia i camí veïnal; sud, per les parcel·les privades i el recinte del club de tennis; oest, pels terrenys d'Inurban, SA, i Electricidad Gandía.
  
- Programa d'actuació integrada per al desenvolupament de la unitat d'execució única del sector B2-S1, adés descrit.
  
- Avantprojecte d'urbanització del sector B2-S1.
  
Aquesta alternativa se sotmet a informació pública durant el termini de 20 dies, comptadors a partir de l'endemà de la inserció d'aquest anunci en el Diari Oficial de la Generalitat Valenciana. Durant l'esmentat termini, poden presentar-se les al·legacions que s'estimen pertinents, que facen referència a qualsevol dels documents sotmesos a informació. Igualment, durant aquest termini podrien presentar-se alternatives tècniques en competència per al desenvolupament de l'actuació integrada esmentada, podent-se prorrogar l'esmentat termini per altres 20 dies, en els termes de l'article 46.4 de la LRAU; finalitzat aquest, amb la pròrroga si pertoca, i durant els cinc dies següents, cal presentar les proposicions juridicoeconòmiques per al seu desenvolupament.
  
Abans d'inserir aquest anunci, s'ha tramés l'avís preceptiu a les persones titulars cadastrals afectades per la proposta d'actuació integrada.
  
La documentació podrà ser examinada en dies laborals i hores d'oficina a les dependències municipals.
Diari Oficial de la Generalitat Valenciana


Sumari del DOGV 4017, del 08-06-2001 (2001/5465)

Expedients: PIMFECO CON 42, 43, 44, 45/1996. Notificació en extracte de la Resolució de reintegrament de subvenció conseqüència de l'incompliment de les condicions que van originar l'atorgament de la subvenció.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5465


Organisme emissor
:   Conselleria d'Economia, Hisenda i Ocupació

Tipus de document
:   Anunci

Expedients: PIMFECO CON 42, 43, 44, 45/1996. Notificació en extracte de la Resolució de reintegrament de subvenció conseqüència de l'incompliment de les condicions que van originar l'atorgament de la subvenció. [2001/S5465]
  
Per no haver-se pogut realitzar la notificació de forma personal i directa a la persona interessada de l'acte administratiu que s'indica tot seguit, se'n publica un extracte en el Diari Oficial de la Generalitat Valenciana, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Expedient: PIMFECO CON 42, 43, 44, 45/96
  
Titular: Hiper Construcción La Costera, SL.
  
Última adreça coneguda: carretera Llosa de Ranes, s/n 46304 Xàtiva
  
L'expedient es refereix a la Resolució de Reintegrament, conseqüència de l'incompliment de les condicions que van originar l'atorgament de la subvenció, posat de manifest per Acta de la Inspecció de Treball i Seguretat Social, de les subvencions concedides per resolucions de 28 de març de 1996, del director general de Treball, per import de 2.500.000 de pessetes, a l'empara de l'Ordre de 13 de març de 1996, de la Conselleria de Treball i Afers Socials, per la qual s'estableixen les bases per a la concessió d'ajudes al Programa Integrat de Mesures de Foment de l'Ocupació, per a la comarca de la Costera (DOGV núm. 2.716, de 26 de març de 1996).
Diari Oficial de la Generalitat Valenciana


Sumari del DOGV 4017, del 08-06-2001 (2001/5194)

RESOLUCIÓ de 29 de maig de 2001, de la Universitat d'Alacant, per la qual es nomena professor titular d'escola universitària DF02139, en l'àrea de coneixement d'Organització d'Empreses, el senyor Francisco Llopis Vañó.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5194


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de maig de 2001, de la Universitat d'Alacant, per la qual es nomena professor titular d'escola universitària DF02139, en l'àrea de coneixement d'Organització d'Empreses, el senyor Francisco Llopis Vañó. [2001/M5194]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant de 2 de novembre de 2000 (BOE de 21 de novembre de 2000), es nomena professor titular d'escola universitària, en l'àrea de coneixement d'Organització d'Empreses, Departament d'Organització d'Empreses, el senyor Francisco Llopis Vañó.
  
Alacant, 29 de maig de 2001.- El rector en funcions: Carlos Barciela López.
Diari Oficial de la Generalitat Valenciana


Sumari del DOGV 4031, del 28-06-2001 (2001/6073)

Informació pública del programa d'actuació integrada per a la gestió directa de la unitat d'execució número 2 del sòl urbà residencial de Museros.
--------------------------------------------------------------------------------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6073


Organisme emissor
:   Ajuntament de Museros

Tipus de document
:   Anunci

Informació pública del programa d'actuació integrada per a la gestió directa de la unitat d'execució número 2 del sòl urbà residencial de Museros. [2001/M6073]
  
El Ple de l'Ajuntament de Museros, en sessió de 31 de maig de 2001, acordà:
  
Primer
  
Sotmetre a informació pública el programa d'actuació integrada per a la gestió directa de la unitat d'execució número 2 del sòl urbà residencial de Museros, així com el projecte de reparcel·lació i projecte d'urbanització de l'esmentada unitat que s'acompanyen.
  
Segon
  
Sol·licitar del Registre de la Propietat de Moncada, el perceptiu certificat registral de domini i càrregues dels titulars afectats pel procediment reparcel·latori, en virtut de l'establert en l'article 69.1 de la Llei Reguladora de l'Activitat Urbanística.
  
Tercer
  
Remetre avís amb el contingut del present acord i abans de la publicació de l'edicte, al domicili fiscal dels qui consten en el cadastre com a titulars dels drets afectats per l'actuació proposada.
  
Quart
  
La informació pública s'anunciarà mitjançant edicte publicat en un periòdic de la Comunitat Valenciana i posteriorment o simultània en el Diari Oficial de la Generalitat Valenciana, i s'hi podran presentar al·legacions i alternatives tècniques durant 20 dies, comptats a partir de l'endemà de la publicació de l'edicte, així com presentar proposicions juridicoeconòmiques durant els cinc dies següents al venciment del termini anterior.
  
Cinqué
  
L'acte d'obertura de pliques tindrà lloc en la següent data hàbil a la conclusió del termini per a presentar-les i se n'alçarà acta del resultat i desenvolupament; podran ser objecte de consulta i al·legació pels interessats durant els 10 dies següents al de l'obertura.
Diari Oficial de la Generalitat Valenciana


Sumari del DOGV 3952, del 05-03-2001 (2001/1934)

Informació pública del projecte d'estudi de detall del carrer de Cadirers, s/n.
-------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1934


Organisme emissor
:   Ajuntament de l'Olleria

Tipus de document
:   Anunci

Informació pública del projecte d'estudi de detall del carrer de Cadirers, s/n. [2001/M1934]
  
S'ha aprovat inicialment pel Decret d'alcaldia de 14 de febrer de 2001, el projecte d'estudi de detall del carrer de Cadirers, s/n, elaborat i redactat per l'arquitecte Vicente Sahuquillo Borrás, promogut per Francisco Engo Mompó, Ismael Engo Mompó, José Antonio Benavent i Vicente Chafer Such, amb la finalitat de reordenar regularitzant i reajustant el volum edificable, així com les illes 1, 2 i 3 confluents amb el carrer de Cadirers i carrer de la Font Vella.
  
Mitjançant aquest edicte, es fa públic per termini de 20 dies, comptats a partir del següent al de la seua publicació en el Diari Oficial de la Generalitat Valenciana, de conformitat amb el que disposa l'article 52.1, en relació amb el 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, perquè durant aquest termini puguen formular-se les al·legacions que s'estimen pertinents.